Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Vplyvy na verejné financie:
Vláda Slovenskej republiky (SR) uznesením č. 549 z 27. júna 2007 schválila Národný lesnícky program (NLP) SR. Národná rada SR uznesením č. 531 z 20. septembra 2007 NR SR vzala na vedomie NLP a vláda SR odporučila vypracovať a predložiť akčný plán NLP (AP NLP) v termíne do 30. júna 2008 s tým, aby tento plán obsahoval podrobné údaje o formách a zdrojoch financovania schválených priorít. AP NLP vláda SR schválila uznesením
č. 380/2008 z 11. júna 2008. 
Limit výdavkov kapitoly MO SR na jednotlivé roky predstavuje nasledovná tabuľka:
Rok
 	2009	2010	2011	2012	2013	Spolu	
Celkom v Sk / Eur	3 350 000
/ 111 199	2 450 000
/ 81 325	1 650 000
/ 54 770	1 900 000
/ 63 068	1 800 000
/ 59 749	11 150 000
/ 370 112	
Uvedené výdavky nezvyšujú požiadavky nad limit rozpočtovej kapitoly MO SR a teda predmetný materiál nemá negatívny dopad na štátny rozpočet.
 
Prijatie materiálu nebude mať dopad na rozpočet obcí a vyšších územných celkov v tomto roku ani v nasledujúcich rokoch. 

2.	Vplyvy na obyvateľov, hospodárenie podnikateľskej sféry a iných právnických osôb: 
Materiál nemá negatívny dopad na obyvateľov, hospodárenie podnikateľskej sféry a iných právnických osôb. 

3.	Vplyvy na životné prostredie:  
Realizácia materiálu Návrh Analýzy Akčného plánu Národného lesníckeho programu Slovenskej republiky na zvýšenie limitu výdavkov kapitoly Ministerstva obrany SR vo vzťahu k predmetu činnosti Vojenské lesy a majetky SR, š. p. bude mať pozitívny vplyv na životné prostredie. 

4.	Vplyvy na zamestnanosť:
Materiál nemá negatívny dopad na zamestnanosť.  

5.	Vplyvy na podnikateľské prostredie:
Materiál nemá negatívny vplyv na podnikatelské prostredie.